ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β ΓΥΜΝΑΣΙΟΥ

**2. Η περίοδος της Λατινοκρατίας και τα ελληνικά κράτη**

**α.** Τα λατινικά κράτη

**Μετά την άλωση της Κωνσταντινούπολης**

**→**Ένα μεγάλο μέρος των κτήσεων της Βυζαντινής Αυτοκρατορίας διανεμήθηκαν από τους σταυροφόρους.

→ Οι Βενετοί πήραν το μεγαλύτερο μέρος της Βασιλεύουσας, τα σημαντικότερα νησιά και λιμάνια του Αιγαίου και του Ιονίου πελάγους.

**→**Στα εδάφη της αυτοκρατορίας δημιουργήθηκε μια σειρά από λατινικά βασίλεια:

- **Αυτοκρατορία της Κωνσταντινούπολης** (κόμης Βαλδουίνος της Φλάνδρας)

- **Βασίλειο της Θεσσαλονίκης** (Μακεδονικά και Θρακικά εδάφη)

- **Δουκάτο των Αθηνών**

- **Ηγεμονία της Αχαΐας**(από αυτό γεννήθηκε αργότερα το Δεσποτάτο του Μυστρά).

**β**.Τα Ελληνικά κράτη

**→**Μετά την άλωση (1204) δημιουργήθηκαν τρία ελληνικά κράτη:

 - Η **Αυτοκρατορία της Τραπεζούντας**στις νοτιοανατολικές ακτές του Ευξείνου Πόντου.

- Η **Αυτοκρατορία της Νίκαιας**, στο βορειοδυτικό τμήμα της Μ.Ασίας (το ισχυρότερο από τα τρία κράτη)

- Το **Κράτος της Ηπείρου** (Ήπειρος κι Αιτωλοακαρνανία)

**→**Οι Βυζαντινοί συνέτριψαν τους Φράγκους στη μάχη της Πελαγονίας (1259) και τους παραχωρήθηκαν τα κάστρα Μάνη, Γεράκι, Μονεμβασία, Μυστράς.

**→**Τα κάστρα αυτά αποτέλεσαν τον πυρήνα ενός κράτους που απορρόφησε τις φραγκικές κτήσεις και εξελίχτηκε στο Δεσποτάτο του Μυστρά. Ο κυβερνήτης του (ο τίτλος του ήταν Δεσπότης) ήταν αδελφός του Βυζαντινού Αυτοκράτορα.

**γ. Λατίνοι και Έλληνες**

**→**Οι Λατίνοι έβλεπαν τους Έλληνες με υπεροψία και περιφρόνηση

**→**Οι Έλληνες αντιστάθηκαν σθεναρά στους Λατίνους.

**δ. Νέα ιδεολογία και ανάκτηση της Πόλης**

**Η σημασία των ελληνικών κρατών:**

* Συνένωσαν τις δυνάμεις του Ελληνισμού.
* Αποτέλεσαν το καταφύγιό τους, αποκρούοντας τις επιθέσεις των Λατίνων.

**Σύνδεση Βυζαντινών με το ιστορικό τους παρελθόν**

* Από το 1071και κυρίως μετά το 1204 Βυζαντινός άρχισε να συνδέεται με το ιστορικό του παρελθόν.
* Η αρχαία ελληνική κληρονομία και η χριστιανική πίστη αρχίζουν να συμβιβάζονται στη συνείδησή του και να γίνονται συστατικά στοιχεία της.

**Νέα ιδεολογία**

Η νέα αυτή ιδεολογία ισοδυναμεί με το ξύπνημα ενός εθνικού αισθήματος στον Ελληνισμό, που αποτελεί πλέον το μόνο στήριγμα του Βυζαντίου.

**Η οργάνωση των ελληνικών κρατών**

**→** Αφού εδραίωσαν τη θέση τους, οργανώθηκαν στρατιωτικά και πολιτικά και:

**Α)**Πρόκοψαν στην οικονομία και τον πολιτισμό.

**Β)**Η Αυτοκρατορία της Νίκαιας(Αυτοκράτορας Μιχαήλ Η’ Παλαιολόγος) πέτυχε την ανακατάληψη της Κωνσταντινούπολης (1261) και την ανασύσταση της Βυζαντινής Αυτοκρατορίας.

**ΕΡΩΤΗΣΕΙΣ**

1. Ποια ήταν τα λατινικά κράτη που διαμορφώθηκαν μετά τη διανομή των βυζαντινών εδαφών;
2. Ποια ελληνικά κράτη διαμορφώθηκαν μετά την Άλωση της Κωνσταντινούπολης το 1204;
3. Ποια ήταν η νέα ιδεολογία που διαμορφώθηκε στα ελληνικά κράτη;
4. Τι γνωρίζετε για την ανασύσταση της Βυζαντινής Αυτοκρατορίας το 1261;